S-812/2009

Ár 2009, mánudaginn 7. desember, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 812/2009: Ákæruvaldið gegn O-kk-þgf Þ-kk-þgf J-kk-þgf, sem tekið var til dóms hinn 1. desember sl. að lokinni aðalmeðferð.

Málið er höfðað með ákæru lögreglustjórans á höfuðborgarsvæðinu, dagsettri 24. ágúst 2009, á hendur O-kk-þgf Þ-kk-þgf J-kk-þgf, kt. 000000-0000, Vesturbergi 137, Reykjavík, fyrir umferðarlagabrot með því að hafa, aðfaranótt sunnudagsins 1. mars 2009, ekið bifreiðinni PK-285, undir áhrifum ávana- og fíkniefna (tetrahydrókannabínól í blóði 5,4 ng/ml) og óhæfur til að stjórna henni örugglega vestur Grettisgötu í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr., 45. gr. a., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga.

Verjandi ákærða krefst þess aðallega að ákærði verði sýknaður, en til vara að honum verði dæmd vægasta refsing sem lög leyfa. Þá krefst verjandi málsvarnarlauna sér til handa.

Málsatvik

Samkvæmt skýrslu lögreglu frá 1. mars 2009, klukkan 4:30, veittu lögreglumenn bifreiðinni PK-285 athygli þar sem henni var ekið vestur Grettisgötu í Reykjavík. Var akstur bifreiðarinnar stöðvaður og reyndist ákærði vera ökumaður, en H-kk-nf Ö-kk-nf O-kk-nf farþegi. Var ákærði mjög ör í skapi, með útvíkkuð sjáöldur, og vaknaði því grunur um að hann væri undir áhrifum ávana- og fíkniefna. Var leitað í bifreiðinni, en ekkert óvenjulegt fannst þar. Var ákærði handtekinn og fluttur á lögreglustöð. Þar gekkst ákærði undir fíkniefnapróf, sem sýndi svörun við kannabis, kókaíni og benzodiazepine. Var ákærða tekið þvagsýni klukkan 4:40 og blóðsýni klukkan 5:10.

Meðal gagna málsins er afrit dagbókar lögreglu, aðfaranótt 1. mars 2009, þar sem kemur fram að lögreglumenn hefðu stöðvað bifreiðina PK-285 á gatnamótum Klapparstígs og Njálsgötu. Hefði ökumaður, O-kk-nf, viðurkennt að hafa neytt kannabisefna daginn áður og því verið handtekinn.

Í málinu er matsgerð Rannsóknastofu í lyfja- og eiturefnafræði, dagsett 31. mars 2009, þar sem kemur fram að í þvagsýni ákærða hafi fundist kannabínóíðar og mælst hefðu 5,4 ng/ml tetrahýdrókannabínóls í blóði.

Þá liggur fyrir matsgerð J-kk-ef K-kk-ef dósents, dagsett 19. október 2009, um endurtekna rannsókn á þvagsýni. Kemur fram að rannsóknin hafi leitt í ljós að í þvaginu væru kannabínóíðar. Staðfest hefði verið með gasgreiningu og massagreiningu að í þvaginu væri tetrahýdrókannabínólsýra.

Ákærði neitaði sök fyrir dóminum og sagðist ekki hafa neytt kannabisefna í umrætt sinn. Hann kannaðist ekki við að hafa viðurkennt fyrir lögreglu að hafa neytt kannabisefna daginn áður, eins og kemur fram í dagbókarfærslu. Ákærði sagði félaga sinn, H-kk-þf Ö-kk-þf O-kk-þf, sem var með honum í bifreiðinni hafa verið að reykja kannabisefni meðan á akstrinum stóð, allt þar til lögreglumenn höfðu afskipti af þeim. Hann myndi ekki til þess að þeir hefðu opnað glugga eða eitthvað slíkt til að draga úr reyk í bifreiðinni.

Vitnið B-kk-nf F-kk-nf G-kk-nf, annar þeirra lögreglumanna sem höfðu afskipti af ákærða í umrætt sinn, sagði hann hafa virst vera undir áhrifum ávana- og fíkniefna er þeir ræddu við hann. Hann hefði verið ör, auk þess að bera með sér önnur einkenni fíkniefnaneyslu. Þá hefði hann veitt mótspyrnu við handtöku. Vitnið sagðist ekki muna hvort kannabislykt hefði verið í bifreiðinni. Hann kannaðist við að hafa skráð færslu í dagbók lögreglu, en sagðist ekki muna hvernig það væri til komið sem þar hefði verið ritað að ákærði hefði viðurkennt að hafa neytt kannabisefna daginn áður. Sagðist hann ekki muna hvort ákærði var spurður um þetta.

Vitnið H-kk-nf H-kk-nf lögreglumaður bar að þeim lögreglumönnunum hefði fundist ákærði vera undir áhrifum ávana- og fíkniefna þegar þeir ræddu við hann. Hefði hann ráðið þetta af talsmáta ákærða, auk þess sem hann hefði verið ör og augun borið merki um fíkniefnaneyslu. Sagðist vitnið minna að ákærði hefði viðurkennt að hafa neytt kannabisefna eða amfetamíns daginn áður. Hefði hann grunað að ákærði hefði neytt amfetamíns, þar sem hann var svo ör. Vel gæti staðist að ákærði hefði viðurkennt að hafa neytt fíkniefna eins og dagbókarfærsla bæri með sér. Venja væri að spyrja fólk að þessu þegar lögregla hefði afskipti af því.

Vitnið J-kk-nf K-kk-nf kom fyrir dóminn og staðfesti matsgerðir sínar. Vitnið sagði erfitt að skera úr um það hvort mögulegt væri að 5,4 ng/ml tetrahýdrókannabínóls mældist í blóði manns sem hefði neytt kannabis kvöldið áður. Það myndi vera óvenjulega hátt gildi, en ekki væri hægt að útiloka neitt í þessu efni. Vitnið sagði að sýnt hefði verið fram á að tetrahýdrókannabínólsýra geti mælst í þvagi þess sem hefði setið við hlið manns sem reykti kannabis. Hins vegar hefði ekki verið sýnt fram á að tetrahýdrókannabínól mælist í blóði við þessar aðstæður, nema ef vera skyldi í örstutta stund. Þá sagðist vitnið ekki vita til þess að þegar svo háttaði til hefði slíkt magn efnisins mælst í blóði sem í máli þessu er um að ræða. Í flestum tilvikum mældist ekki neitt, en annars væri um miklu lægri tölur að ræða, undir 1 ng/ml.

Vitnið H-kk-nf Ö-kk-nf O-kk-nf sagðist ekki hafa orðið var við að ákærði neytti fíkniefna í umrætt sinn. Þá ræki hann ekki minni til þess að ákærði hefði nefnt það við lögreglumenn, sem höfðu afskipti af þeim, að hann hefði neytt fíkniefna. Vitnið sagðist sjálfur hafa verið að reykja kannabis í bifreiðinni og hefði hann fleygt „jónunni“ út um glugga rétt áður en lögreglan stöðvaði bifreiðina. Hann hefði einnig reykt í bifreiðinni um klukkustund áður en lögregla hafði afskipti af þeim.

Niðurstaða

Svo sem rakið hefur verið mældust 5,4 ng/ml tetrahýdrókannabínóls í blóðsýni frá ákærða, sem tekið var í kjölfar þess að lögregla stöðvaði akstur hans. Þá greindist tetrahýdrókannabínólsýra í þvagsýni. Samkvæmt 2. mgr. 45. gr. a. umferðarlaga telst ákærði því hafa verið óhæfur til þess að stjórna ökutæki örugglega í umrætt sinn.

Ákærði neitar sök og kveðst ekki hafa neytt ávana- og fíkniefna er hann ók bifreiðinni í umrætt sinn. Hins vegar hafi H-kk-nf Ö-kk-nf O-kk-nf verið að reykja kannabisefni í bifreiðinni skömmu áður en lögreglumenn höfðu afskipti af þeim. Hefur H-kk-nf borið á sama veg um þetta. Af hálfu ákærða er því haldið fram að saknæmisskilyrðum sé ekki fullnægt þar sem það verði ekki virt honum til sakar að hafa verið í návist við annan mann sem var að neyta fíkniefna, sbr. dóm Hæstaréttar Íslands uppkveðinn 14. maí 2009 í málinu nr. 683/2008.

J-kk-nf K-kk-nf staðfesti í framburði sínum fyrir dóminum að sýnt hefði verið fram á að tetrahýdrókannabínólsýra geti greinst í þvagi þess sem hefði verið í návist manns sem hefði reykt kannabis skömmu áður. Hins vegar hefði ekki verið sýnt fram á að tetrahýdrókannabínól mælist í blóði eftir að slíkt hefði átt sér stað, nema hugsanlega í örskamma stund og þá í miklu minna magni en um ræðir í máli þessu. Með hliðsjón af niðurstöðum fyrrgreindra matsgerða og framburði J-kk-ef K-kk-ef fyrir dóminum þykir sýnt fram á að efni sem greindist í blóði og þvagi ákærða stafi af öðru en því að ákærði hafi verið í návist við annan mann sem var að neyta fíkniefna. Er vörn ákærða á þessum grunni því hafnað. Verður ákærði sakfelldur samkvæmt ákæru og er háttsemin þar rétt heimfærð til refsiákvæða.

Ákærði er fæddur í desember 1985. Samkvæmt sakavottorði gekkst hann í ágúst 2003 undir sektargerð vegna ölvunaraksturs og var sviptur ökurétti í 8 mánuði. Í september 2006 var ákærði dæmdur til greiðslu sektar fyrir hraðakstur og fleiri umferðarlagabrot og sviptur ökurétti í 7 mánuði. Í desember sama ár gekkst ákærði undir sektargerð vegna brots gegn lögum um ávana og fíkniefni. Þá gekkst ákærði undir viðurlagaákvörðun fyrir vopnalagabrot í nóvember 2007. Verður refsing ákærða ákveðin 140.000 króna sekt til ríkissjóðs, sem greiðist innan fjögurra vikna frá birtingu dóms þessa, en ella sæti ákærði fangelsi í 10 daga.

Ákærði er sviptur ökurétti í 12 mánuði frá dómsbirtingu að telja.

Ákærði greiði 217.244 krónur í sakarkostnað, þar með talið þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 90.000 krónur að meðtöldum virðisaukaskatti.

Dómsorð:

Ákærði, O-kk-nf Þ-kk-nf J-kk-nf, greiði 140.000 króna sekt til ríkissjóðs innan fjögurra vikna frá birtingu dóms þessa, en sæti ella fangelsi í 10 daga.

Ákærði er sviptur ökurétti í 12 mánuði frá dómsbirtingu að telja.

Ákærði greiði 217.244 krónur í sakarkostnað, þar með talið þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 90.000 krónur.

R-kvk-nf H-kvk-nf